
**МОДЕЛ УГОВОРА**



Број:

Дана:

**У Г О В О Р**

**О КУПОПРОДАЈИ (ОТКУПУ) НЕОПАСНОГ ПАПИРНОГ OТПАДА**

**Закључен дана \_\_\_\_\_\_\_\_\_\_\_ 2022. године, у Новом Саду између:**

**Јавног водопривредног предузећа „ВОДЕ ВОЈВОДИНЕ“** **Нови Сад, Булевар Михајла Пупина бр. 25, које заступа директор, Срђан Кружевић, као продавца (у даљем тексту: Продавац), с једне стране**

**и**

**„\_\_\_\_\_\_\_\_\_\_\_\_\_\_\_\_\_\_\_\_\_\_\_“ из \_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, као купца (у даљем тексту: Купац), с друге стране.**

**Члан 1.**

Уговорне стране сагласно констатују да је предмет овог уговора купопродаја (откуп) неопасног папирног отпада насталогу пословању Продавца (у даљем тексту: папирни отпад), процењене количине од 4 палете, димензија 83 x 73 x 85 (дхшхв), одложене на адреси Приморска 5, у просторијама Поште 21138, Нови Сад.

Уговор се закључује по спроведеном поступку за продају (откуп) папирног отпада ради уништавања, тј. рециклаже, оглашавањем позива Продавца за јавно прикупљање писаних понуда, у којем је понуда Купца изабрана као најповољнија.

**Члан 2.**

Сагласно члану 1. овог уговора, Продавац продаје, а Купац купује папирни отпад ради уништавања, тј, рециклаже, у свему према прихваћених условима из оглашене продаје и датој понуди број \_\_\_\_\_\_ од \_\_\_\_\_\_\_2022. године, која чини саставни део овог уговора.

**Члан 3.**

Папирни отпад Купац купује по датој јединичној цени која износи \_\_\_\_\_\_ дин./кг, без обрачунатог пореза на додатну вредност.

Тачна количина, тј. тежина папирног отпада у килограмима, утврдиће се на основу мерења на лицу места и биће унета у одговарајући образац - Документ o кретању неопасног отпада (Д.О.К.О.), који је Купац дужан да попуни за ову врсту, односно категоризацију папирног отпада и којим се потврђује да је исти, као отпад прихваћен са његове стране. Наведени документ оверава лице одговорно за управљање отпадом код Продавца, Снежана Николајевић.

**Члан 4**.

По извршеном мерењу тачне количине папирног отпада у смислу члана 3. став 2. овог уговора, Продавац ће обрачунати укупан износ купопродајне (откупне) цене папирног отпада, увећан за порез на додату вредност и доставити Купцу профактуру на плаћање.

Купац је дужан да износ купопродајне цене по истављеној профактури, уплати Продавцу једнократно, у року од од 7 (седам) дана) од дана закључења овог уговора, на текући рачун код Банке Интеса ж.р. 160-172999-29.

**Члан 5.**

Купац ће о свом трошку организовати и извршити утовар и одвоз папирног отпада са места складиштења до своје одредишне локације.

**Члан 6.**

Купац може да отпочне са утоваром и одношењем папирног отпада по извршеној авансној уплати купопродајне цене у смислу члана 4. став 2. овог уговора и дужан је да у року од наредних 5 (пет) радних дана од дана извршене уплате, утовари и одвезе целокупну количину папирног отпада са места складиштења до своје одредишне локације.

Надзор над утоваром и одвозом папирног отпада вршиће овлашћено лице код Продавца, а Купац је дужан да се у свему придржава датих упустава од стране тог лица.

Купац је дужан да благовремено контактира и обавести Комисију Продавца из члана 8. овог уговора, о планираном времену преузимања папирног отпада, како би се обезбедило присуство лица из члана 2. став 2. Уговора, задуженог за управљање отпадом, као и лица из става 2. овог члана, задуженог за надзор над утоваром и одвозом папирног отпада.

Приликом примопредаје папирног отпада у смислу овог члана, овлашћени представници Купца и Продавца, сачиниће и потписати записник о извршеној примопредаји.

**Члан 7.**

Купац се обавезује :

* да утовар и одвожењење папирног отпада са места складиштења до своје одредишне локације, обави уз спровођење свих мера прописаних законом;
* да обезбеди све услове да не дође до штете на околном простору или објектима који могу бити угрожени при утовару и одвозу папирног отпада;
* да надокнади евентуалну штету коју проузрокује приликом утовара и одвоза папирног отпада.

**Члан 8.**

За праћење реализације овог уговора задужена је Комисија за продају папирног отпада образована посебним решењем Продавца, у саставу: Александра Дицков, као председник ове комисије, Јелена Корица и Ђура Шушњар, као чланови Комисије.

**Члан 9.**

У случају евентуалног спора по овом уговору, надлежан је суд у седишту Продавца.

**Члан 10.**

Овај уговор је сачињен је у 6 (шест) истоветних примерка од којих свака уговорна страна задржава по 3 (три) примерка.

|  |  |  |
| --- | --- | --- |
| **За КУПЦА** |  | **За ПРОДАВЦА** |
|  |  | **Д и р е к т о р** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | **Срђан Кружевић** |